### Resume

Ifølge [adresse] økonomiske styringsprincipper skal der udarbejdes et halvårsregnskab med en vurdering af det forventede regnskabsresultat.

I halvårsregnskabet følges op på det forventede regnskabsresultat for 2023 på drift, anlæg og finansiering. Desuden håndteres også en række tværgående emner: flytninger mellem udvalg, lov- og cirkulæreprogrammet, løn- og pensionsreguleringer.

Samlet set forventes der overholdelse af udvalgenes drifts- og anlægsbudgetter i 2023. Men den samlede serviceramme for 2023 forventes ikke overholdt. Dette er dels på grund af, at der ikke er rammeoverholdelse på Seniorudvalget og Voksenudvalget, og dels på grund af, at de øvrige udvalg nedsparer af de overførte midler. På nuværende tidspunkt forventes en overskridelse på ca. 130 mio. kr. Dermed kan kommunen blive underlagt en individuel sanktion, hvis kommunen samlet set ikke overholder servicerammen.

### Sagsfremstilling

Drift:

I nedenstående tabel 1 "Overblik drift" fremgår udvalgenes forventede regnskabstal for 2023 opdelt på serviceudgifter, overførselsudgifter og det brugerfinansierede område. Tallene er yderligere specificeret i bilag 1 "Samlet overblik - Halvårsregnskab 2023" og bilag 2 "Bevillingsændringer - Halvårsregnskab 2023".

Halvårsregnskabet er korrigeret som følge af en administrativ tilføjelse i [adresse] udvalgssag. Tabeller/bilag er dermed korrigeret i forhold til udvalgssagen på Seniorudvalget. Korrektionen skyldes at halvårsregnskabet bliver udarbejdet på baggrund af forbrugsdata pr. 31. maj – tilsvarende de øvrige udvalgsområder. Velfærdsforvaltningen har imidlertid efterfølgende kvalificeret forventningen med estimater fra juni og juli, hvilket har ført til den administrative tilføjelse til forventningen – som er præsenteret i sagen for Seniorudvalget. Konkret betyder det at spændet i forventningen er ændret med ca. 9 mio. kr. (fra 21-30 mio. kr. til 30-40 mio. kr. i isoleret 2023 udfordring indenfor pengeposen). Denne sag tager dermed højde for den nye forventning.

Tabel 1 - Overblik drift:

![](data:image/png;base64...)

Serviceudgifter:

Det korrigerede budget for serviceudgifter udgør pr. ultimo juni 5.704 mio. kr. og regnskabet for 2023 forventes at blive 5.680 mio. kr. Der forventes et samlet mindreforbrug på 24,2 mio. kr. Heraf forventes overført et merforbrug på 7,2 mio. kr. til 2024, mens et mindreforbrug på 31,4 mio. kr. forventes at tilgå kassen i forbindelse med regnskabsafslutning.

På Økonomiudvalgets område forventes et samlet mindreforbrug på 43,9 mio. kr., hvoraf der forventes overført et mindreforbrug på 16,6 mio. kr. til 2024. De resterende 27,3 mio. kr. forventes at tilgå kassen. Mindreforbruget der overføres til 2024 vedrører primært budget øremærket til monopolbrud samt mindreforbrug ved forvaltningerne. Mindreforbruget der ikke overføres skyldes primært puljemidler der endnu ikke er udmøntet eller reserveret, herunder fra Den Centrale Reservepulje, barsels- og omstillingspuljer, samt 4,6 mio. kr. til arbejdsskadeforsikring, som forventes at skulle hensættes.

På Teknisk Udvalgs område forventes et samlet mindreforbrug på 1,5 mio. kr., som forventes overført til 2024. Mindreforbruget skyldes primært forskydninger i innovationsprojekter.

På Klima, Natur- og Miljøudvalgets område forventes et samlet mindreforbrug på 11 mio. kr., som forventes overført til 2024. Mindreforbruget skyldes primært klimapuljen samt projekter, som strækker sig over flere år: fjernvarmeudruldning og Partnerskab med Landbruget, som strækker sig over flere år.

På Børne- og Familieudvalgets område forventes et samlet mindreforbrug på 5,5 mio. kr., som forventes overført til 2024. Bag det forventede resultat ligger et merforbrug på familieområdet på 31,2 mio. kr., som opvejes at er mindreforbrug på 36,7 mio. kr. på dagtilbuds- og skoleområdet, samt fællesområdet.

På [adresse] område forventes et samlet merforbrug på rammen på [adresse] mio. kr. inkl. overførsler fra 2022. Heraf vedrører de 36 mio. kr. et overført merforbrug indenfor pengeposen fra 2022 som Byrådet har besluttet at parkere, så det ikke skal tilbagebetales i 2023, men først fra 2024. Når der ses bort fra den parkerede andel, er det samlede merforbrug dermed 14-24 mio. kr. Forventningen er sammensat af, at der ’indenfor pengeposen’ estimeres et merforbrug på 30-40 mio. kr. isoleret for 2023 (dermed eksklusiv den negative overførsel fra 2022 på 36 mio. kr.). Den samlede gæld ’indenfor pengeposen’ forventes dermed at være 66-76 mio. kr. efter 2023. Merforbruget ’indenfor pengeposerne’ opvejes delvist af et forventet mindreforbrug ’udenfor pengeposen’ på 17 mio. kr. (her inklusiv den positive overførsel fra 2022 på 26,2 mio. kr.). Tilsammen medfører det den samlede rammeoverskridelse på [adresse] mio. kr. inklusiv overførsler fra 2022. Korrektionen i forventning på Seniorområdet hviler især på indikationer fra forbruget i årets første 7 måneder, hvor det kan konstateres, at distrikter og plejecentre har et større udgiftsbehov end tidligere estimeret. Seniorområdets økonomiske balance er derfor under pres. Og det er særligt som følge af en kontinuerlig stigende efterspørgsel efter særligt sygeplejeindsatser, hvor der sker en gradvis opgaveforskydning fra region til kommuner samt stigning i udgiften til borgere, der vælger at bo på plejehjem i andre kommuner eller på friplejehjem. Der forventes et merforbrug på plejecentrene, distrikterne og på området for mellemkommunale betalinger og friplejehjem. Men dette modsvares til dels af et mindreforbrug på Myndighed, øvrigt indenfor pengeposerne samt udenfor pengeposen.

På Sundheds- og [adresse] område forventes et samlet mindreforbrug på 7,5 mio. kr., hvoraf der forventes overført 1,3 mio. kr. til 2024, og de resterede 6,2 mio. kr. forventes at tilgå kassen. Mindreforbruget der overføres til 2023 er placeret indenfor pengeposerne skyldes primært uforbrugte midler fra lov- og cirkulæreprogrammet, og overførte midler fra 2022. Mindreforbruget der ikke overføres er placeret udenfor pengeposerne og skyldes primært mindreforbrug på aktivitetsbestemt medfinansiering og specialiseret genoptræning.

På [adresse] område forventes et samlet merforbrug på 6,3 mio. kr., som forventes overført til 2024. Merforbruget skyldes dels Myndighedsområdet (21,4 mio. kr.), som er udfordret primært fra en stor opdrift fra børneområdet i 2022 - der får helårsvirkning i 2023, stigning på borgere med domsanbringelse og betaling til krisecentre, samt et merforbrug på social- og psykiatriområdet (5,9 mio. kr.) som vedrører Center Tinghøj og [adresse]. Dette modsvares af, at der på Handicapområdet og øvrige (indtægtsbudgetter) er et samlet mindreforbrug på 21,0 mio. kr.

På Arbejdsmarkedsudvalgets område forventes samlet budgetoverholdelse.

På Kultur- og Idrætsudvalgets område forventes et samlet mindreforbrug på 14,5 mio. kr., som forventes overført til 2023. Mindreforbruget kan primært henføres til diverse puljer uden for pengeposen, med et samlet mindreforbrug på 11,1 mio. kr.

På Udvalget for Lokalsamfund og Nærdemokratis område forventes et samlet mindreforbrug på 0,3 mio. kr. Dette består af et mindreforbrug som overføres på 2 mio. kr. som følge af en forventning om at ikke alle borgerdrevne udviklingsprojekter færdiggøres i 2023, samt et merforbrug på 2,3 mio. kr. som ikke overføres, som ligeledes skyldes forventningen om at ikke alle borgerdrevne udviklingsprojekter færdiggøres i 2023.

På Beredskabskommissionens område forventes samlet budgetoverholdelse.

Det brugerfinansierede område:

Det samlede korrigerede netto indtægtsbudget for det brugerfinansierede område er på 0,4 mio. kr., og regnskabet for 2023 forventes at blive 18,2 mio. kr. Der forventes dermed et mindreforbrug, som ikke overføres på 17,8 mio. kr.

På Klima-, Natur- og Miljøudvalgets område forventes et mindreforbrug på 17,8 mio. kr., som ikke overføres. Mindreforbruget skyldes Ressourcer og Genbrug ift. salg af maskiner, lavere flytteomkostninger end forventet og mindre mængder af affald, som modtages og håndteres.

Overførselsudgifter:

Det korrigerede budget for overførselsudgifter udgør pr. ultimo juni 1.821 mio. kr., og regnskabet for 2023 forventes at blive 1.888 mio. kr. Der forventes dermed et samlet merforbrug på 67 mio. kr., hvoraf der forventes et mindreforbrug på 3 mio. kr. overført til 2024, og der forventes et merforbrug på 70,1 mio. kr. Dette modsvares dog hovedsageligt af, at der i midtvejsreguleringen vedr. overførselsområdet modtages 64,7 mio. kr. som tilføres Arbejdsmarkedsudvalget.

På Økonomiudvalgets område forventes budgetoverholdelse.

På Børne- og Familieudvalgets område forventes et samlet merforbrug på 4,2 mio. kr., hvoraf der forventes overført et mindreforbrug på 3 mio. kr. til 2023. Samtidig forventes et merforbrug som ikke overføres på 7,2 mio. kr. Mindreforbruget på 3 mio. kr. der forventes overført til 2024, vedrører Sprogcenteret, og skyldes forskydninger mellem indtægter og udgifter mellem årene. Merforbruget på 7,2 mio. kr. der ikke overføres, skyldes primært merudgifter til tabt arbejdsfortjeneste.

På [adresse] område forventes et mindreforbrug på 1,8 mio. kr., som ikke overføres. Mindreforbruget vedrører et mindreforbrug på servicelovens §100.

På Arbejdsmarkedsudvalgets område forventes et samlet merforbrug på 64,7 mio. kr. Dette merforbrug modsvares dog af, at der i midtvejsreguleringen vedr. overførselsområdet tilføres 64,7 mio. kr., til området. Dermed forventes budgetoverholdelse.

Lov- og cirkulæreprogram:

Alle udvalg, undtaget Kultur- og Idrætsudvalget, Sundsheds- og Forebyggelsesudvalget, samt udvalget for Lokalsamfund og Nærdemokrati og Beredskabskommissionen, er omfattet af budgetændringer som følge af Lov- og cirkulæreprogrammet.

I alt søges der netto tillægsbevillinger som følge af Lov- og cirkulæreprogrammet på 24,8 mio. kr., heraf vedrører 24,4 mio. kr. serviceudgifter og 0,4 mio. kr. vedrører overførselsudgifter.

I Lov- og cirkulæreprogrammet er indeholdt en regulering vedrørende ændring af lov om social pension, Finansiering af MitID-support i [adresse] i 2023 og 2024, samlet ramme for 2023 til modtagelsen af fordrevne fra [adresse], bekendtgørelse om udvidet producentansvar for filtre til tobaksvarer, etablering af lokale energikoordinationsfora med henblik på at styrke den lokale koordinering af varmeplanlægning, udarbejdelse af varmeplaner, godkendelse af projektforslag og samarbejde med fjernvarmeselskaberne, det gode ældreliv - digitalt fravalg af genoplivning, aftale om 10-årsplan for psykiatrien og mental sundhed, ændring af bekendtgørelse om udmåling af tilskud til ansættelse af hjælpere, ændring af lov om social service og ændring af lov om en aktiv beskæftigelsesindsats.

Løn- og pensionsreguleringer:

Alle udvalg, undtaget Udvalget for Lokalsamfund og Nærdemokrati er omfattet af budgetændringer som følge af løn- og pensionsreguleringer.

Pensionsreguleringerne sker fra Økonomiudvalget til Børne- og Familieudvalget og giver netto 0 kr.

Lønreguleringerne udgør i alt en mindreudgift på 5,8 mio. kr., heraf vedrører 5,7 mio. kr. serviceudgifter og 0,1 mio. kr. vedrører overførselsudgifter og det brugerfinansieret område. Denne regulering skyldes et ændret lønskøn fra KL og udmøntes på de enkelte udvalg, jf. kommunens vedtagne praksis. Der er ikke praksis for regulering af priser i indeværende år, hverken når de er stigende eller faldende, men det reguleres fremadrettet i budget 2024. Kompensationsbeløbet som følge af ændret pris- og lønskøn foreslås afsat som reserve jævnfør økonomiafsnittet.

Anlæg:

I nedenstående tabel 1 "Overblik anlæg" fremgår udvalgenes forventede regnskabstal for 2023 opdelt på det skatte-, bruger- og lånefinansierede område. Tallene er yderligere specificeret i bilag 3 "Tillægsbevillinger til anlægsområdet - Halvårsregnskab 2023" og bilag 2 "Bevillingsændringer - Halvårsregnskab 2023".

Det samlede korrigerede anlægsbudget udgør samlet set netto 818,4 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 643,8 mio. kr. i 2023. Der forventes et samlet mindreforbrug på 174,6 mio. kr., hvoraf der forventes overført et mindreforbrug på [adresse] mio. kr. til 2024, mens et mer forbrug på 2 mio. kr. forventes at tilgå kassen i forbindelse med regnskabsafslutning.

Tabel 2 - Overblik anlæg:

![](data:image/png;base64...)

Det er især Økonomiudvalget, Teknisk Udvalg, Børne- og Familieudvalget, Seniorudvalget samt Kultur- og Idrætsudvalget, som forventer overførsler til 2023.

På Økonomiudvalget forventes overførsler vedrørende Køb af [adresse] Vejle Falck, færdiggørelse af vejareal ved Posthusgrunden, Køb/salg af jord og bygninger [adresse], [adresse], Ny Villads Christoffersen - broforbindelse parkeringsplads DGI og forbindelse Simon Nissen. Derudover forventes et merforbrug på 2 mio. kr. som ikke overføres, som følge af finansiering til restaurering af Børkop vandmølle, der finansieres via puljen til fondsmedfinansiering i 2024.

På Teknisk Udvalg forventes blandt andet overførsler vedrørende betonelementbyggerier 4 skoler, intelligente transport systemer, bredballe [adresse], 4 sporet bro [adresse] gade, samt byudvikling og projekter vedrørende stier og byggemodning.

På Børne- og Familieudvalget vedrører overførslen primært fremrykning af anlægsmidler fra 2024 til 2023, som blev overført i marts 2023. Midlerne skal prioriteres, og projekterne skal i licitation, hvilket betyder at en del af pengene ikke når at få afløb i 2023. Derudover forventes overførsel angående skole vedligeholdelsespulje, Ronni Møller ved skoler, [adresse], Heldagsskolen og daginstitution i midtbyen.

På Seniorudvalget vedrører overførslen primært forventet mindreforbrug angående demenssikring af plejecentre.

En række udvalg søger ved halvårsregnskabet om ændring af rådighedsbeløb inden for udvalgenes egne anlægsbudgetter, hvilke fremgår at vedlagte bilag 3 "Tillægsbevillinger til anlægsområdet - Halvårsregnskab 2023".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - Halvårsregnskab 2023".

Finansiering:

Finansieringssiden består blandt andet af renter, afdrag, skatter og tilskud mv.

* Forventningen til renteindtægter er ændret med 22,6 mio. kr. Det forventes dermed at kommunen får højere indtægter hvilket primært skyldes at der opnås højere kursgevinster ved handlerne.

* Kommunen modtager en midtvejsregulering fra staten på 156,1 mio. kr. i 2023. Reguleringen består både af midler som tilgår kommunen og midler som skal afleveres.

* Kommunen modtager blandt andet positiv pl-regulering på 34,3 mio. kr. og finansiering på 24,8 mio. kr. via Lov- og cirkulæreprogrammet.

* Kommunen skal til gengæld blandt andet modtage en midtvejsregulering vedr. overførselsområdet på i alt 64,7 mio. kr.

* Ved halvårsregnskabet søges der en netto indtægtsbevilling til midtvejsreguleringen på konto 7 og 8.

* Der søges desuden bevilling til en kollektiv skattesanktion på 1,7 mio. kr., og en bevilling vedrørende efterregulering af KMF på 5,6 mio. kr. vedrørende regnskabsåret 2022.

* Herudover søges der en samlet indtægtsbevilling på 43,7 mio. kr. som følge af opdaterede skøn for renter og afdrag, samt en regulering af udligningsbeløb.

* Samlet søges der om en netto udgiftsbevilling på 192,5 mio. kr. på konto 7 og 8, som fremgår af bilag 2 "Bevillingsændringer - Halvårsregnskab 2023".

Status på udgifter vedrørende [adresse]:

Kommunen har i 2023 afholdt omkostninger vedrørende fordrevne fra [adresse] på i alt 8,4 mio. kr. Heraf er 8,3 mio. kr. afholdt som serviceudgifter, mens 0,1 mio. kr. er afholdt som overførselsudgifter. Udgiftsniveauet for overførselsudgifter er meget lavt, idet Arbejdsmarkedsområdet i vid udstrækning er lykkedes med at få de fordrevne fra [adresse] i arbejde. Kommunen modtager derfor resultattilskud, og skal ikke længere udbetale forsørgelse når de fordrevne er i stand til at forsørge sig selv.

Tabel 3 - Udgiftsfordeling på udvalgene:

![](data:image/png;base64...)

\* Der er afholdt udgifter for 13,0 mio. kr. og forventes refusion for 12,9 mio. kr.

Vejle Kommune modtager i forbindelse med økonomiaftalen for 2024 18,3 mio. kr. i 2023 til dækning af udgifter vedrørende fordrevne fra [adresse].

Status på velfærdsområdet 2023:

August Toft (Senior, Voksen og Børn/Familie) er i Vejle Kommune, ligesom resten af landet under pres - flere borgere, tungere borgere og en budgetmæssig ramme, der ikke nødvendigvis stiger tilsvarende. Det betyder, at områdernes ramme udfyldes mere og mere, og reserverne på områderne tømmes mere for hvert år. Områderne bevæger sig således tættere på overskridelse af rammerne, og for Seniorudvalget blev rammen overskredet i 2022.

De første indledende indikationer om forbrugsforventningen til 2023 blev forelagt økonomiudvalget i februar 2023. Disse forventninger var baseret på en antagelse om, at forbruget i 2023 ville ligne forbruget i 2022. På baggrund af forbrugsmønstrene i 2022 var forventningen et merforbrug på ca. 18 mio. kr. for Familieområdet, ca. 16 mio. kr. for Voksenområdet og ca. 35 mio. kr. for Seniorområdet. I disse forventninger var der ikke indregnet demografiske ændringer og prisstigninger. Der var således ikke taget stilling til, om at antallet af borgere ville vokse, om sagerne kunne blevet tungere, om flere borgere kunne have behov for ydelser, eller om priserne ville stige fra 2022 til 2023. De seneste års udvikling for de tre velfærdsområder har dog vist, at der både kommer flere borgere, at nogle af dem bliver tungere, og at flere borgere har brug for kommunale ydelser. Med det i betragtning, vil udgiftspresset i 2023 således forventes at være højere i 2023 end i 2022 - og det udfordrer de første forventninger til merforbrug på de tre områder, som således kan blive højere som året skrider frem.

Byrådet besluttede på den baggrund, den 29. marts 2023, at afsætte 44,7 mio. kr. (overført restbudget fra 2022) i en reservepulje i 2023. Reservepuljen er afsat til at afhjælpe økonomiske udfordringer i 2023. Af de afsatte midler udmøntede Byrådet 9 mio. kr. til Børne- og familieudvalget, 9 mio. kr. til Voksenudvalget og 14 mio. kr. til Seniorudvalget. Midlerne blev udmøntet til at afbøde de forventede budgetudfordringer i 2023. De resterende 12,7 mio. kr. er fortsat afsat som en driftsmæssig reservepulje under Økonomiudvalget.

I forbindelse med 1. kvartalsopfølgningen, blev forventningerne til 2023 justeret. Her viste opfølgningen følgende forventninger: et merforbrug på familieområdet på 31,2 mio. kr. (mindreforbrug 14,5 for hele Børne- og Familieudvalget), et merforbrug på voksenområdet på 5,7 mio. kr. og et merforbrug på seniorområdet på 38,6 mio. kr. (indenfor pengeposen et merforbrug på 55,6 mio. kr.).

Der er nu udarbejdet halvårsregnskab for de tre områder, som igen justerer forventningerne til 2023:

Børne- og Familieudvalget

Forventning om et mindreforbrug på 5,5 mio. kr. Dette er baseret på et merforbrug på 31,2 mio. kr. på familieområdet og et mindreforbrug på 36,7 mio. kr. på dagtilbuds- og skoleområdet samt fælles rammer.

Voksenudvalget

Forventning om et merforbrug på 5,2 mio. kr. hvoraf myndighedsområdet bidrager med et merforbrug på 21,4 mio. kr. og social- og psykiatriområdet med et merforbrug på 5,7 mio. kr. Det modsvares af et mindreforbrug på handicapområdet og indtægtsbudgettet (21,5 mio. kr.).

Seniorudvalget

[adresse] budgetudfordring er markante – og vil være kræve stor opmærksomhed og skarpe prioriteringer for at opnå rammeoverholdelse. Halvårsregnskabet er lavet på baggrund af forbrugstal pr. 31. maj 2023 (gælder alle udvalg). Efterfølgende har velfærdsforvaltningen dog valgt at lave en administrativ tilføjelse som justerede halvårsregnskabets forventning til 2023. Baggrunden var, at forbrugstal for juni og juli viser, at forbruget ligger markant over det niveau som det burde, for at holde et merforbrug ”nede”. Velfærdsforvaltningen estimerer et merforbrug på [adresse] mio. kr. på Seniorudvalget. Bag dette er et merforbrug på 66-76 mio. kr. indenfor pengeposen, særligt grundet merforbrug på distrikterne, plejecentrene og området for mellemkommunale betalinger og friplejehjem. Og et mindreforbrug på 17 mio. kr. udenfor pengeposen, som knytter sig til Lov og Cirkulæremidler og projekter.

I forbindelse med overførselssagen for 2022 besluttede Byrådet den 29. marts 2023 ”at Central Økonomi inden økonomiforhandlingerne analyserer velfærdsområdernes budget med henblik på, at der foreligger et detaljeret overblik over budgetudfordringerne”. Analysen af velfærdsområdernes økonomi og de estimerede økonomiske udfordringer frem mod 2027 er nu udarbejdet, og udleveret til Byrådet ved Budget Tema-mødet den 29. august.

Sammenfatning af halvårsregnskabet 2023:

Samlet set forventes fagudvalgene at overholde budgetterne på drifts- og anlægsområdet. Men [adresse] samlede serviceramme for 2023 forventes ikke overholdt. Dette er dels på grund af, at der ikke er rammeoverholdelse på Seniorudvalget og Voksenudvalget, og dels på grund af, at de øvrige udvalg nedsparer af de overførte midler. På nuværende tidspunkt forventes en overskridelse på ca. 130 mio. kr.

### Økonomi

Økonomiudvalget har bemyndigelse til at godkende flytninger af drifts- og anlægsmidler mellem udvalgene, såfremt fagudvalgene accepterer flytningerne.

Bevillingsmæssige ændringer på drift, anlæg og finansiering vedr. halvårsregnskabet 2023:

Ved halvårsopfølgningen har fagudvalgene godkendt en række bevillingsmæssige ændringer og flytninger. En samlet opgørelse over bevillingsmæssige ændringer fremgår af bilag 2 "Bevillingsændringer - Halvårsregnskab 2023".

Udover de af fagudvalgene godkendte flytninger på driften, ændringer af rådighedsbeløb og anlægsbevillinger, søges der i denne sag om følgende bevillingsmæssige ændringer:

1) I midtvejsregulering har KL og regeringen besluttet at kommuner skal kompenseres for Covid-19 udgifter for 2022. Denne kompensation blev i Vejle Kommune finansieret i forbindelse med overførselssagen fra 2022 til 2023 via anlægsreserven. Derfor afsættes Kompensationen vedrørende Covid-19 i 2022 (28,9 mio. kr.) som en tværgående anlægsreserve under Økonomiudvalget.

2) Som følge af ændret prisskøn modtager kommunen i midtvejsreguleringen kompensation på 34,3 mio. kr. Dette beløb afsættes som en driftsreserve under økonomiudvalget. Og lønreduktionen, der foretages på udvalgene (5,8 mio. kr.), som følge af ændret lønskøn, tilgår kassen.

3) Som følge af midtvejsreguleringen vedrørende overførselsudgifter tilføres Arbejdsudvalget 64,7 mio. kr. svarende til kompensationsbeløbet.

Disse ændringer medfører at der i 2023 er en anlægsreserve på 28,9 mio. kr. og en driftsreserve vedrørende serviceudgifter på 34,3 mio. kr. Disse reserver skal bruges til at imødegå eventuelle merudgifter på anlæg og drift.

De bevillingsmæssige konsekvenser vedrørende drift, anlæg og finansiering fremgår endvidere af nedenstående bevillingsskema.

Tabel 4 - Tillægsbevilling til drift og anlæg

![](data:image/png;base64...)

Opsummering af de bevillingsmæssige konsekvenser:

Sagen medfører samlet set mindreudgifter/merindtægter for 43,6 mio. kr. som tilgår kassen.

### Sagens videre forløb

Sagen skal behandles i Byrådet den 6. september.

### Historik

Kommunaldirektøren indstiller, 29. august 2023, pkt. 174:

at halvårsregnskabet for 2023 godkendes,

at de bevillingsmæssige ændringer vedr. halvårsregnskabet godkendes jf. bevillingsskemaet under afsnit Økonomi, samt specifikation i bilag 2 til 4 vedr. hhv. bevillingsændringer, rådighedsbeløb og anlægsbevillinger

Beslutning fra Økonomiudvalget, 29. august 2023, pkt. 174:

Anbefales.

Fraværende: René Kjeldsen.

### Beslutning

Godkendt.